มีอะไรกับแฟนล่าสุดวันที่ 18 เมษา หลังจากนั้นวันที่28เมษา-1พฤษภา แล้วเดือนพฤษภา ประจำเดือนมาวันที่ 30พฤษภา-2มิถุนา ตอนนี้ประจำเดือนไม่มา7วันแล้วค่ะ มีโอกาสท้องมั๊ยคะ เพราะว่าถ้ามีอะไรกันแล้วประจำเดือนมาแล้วมันไม่ท้องไม่ใช่หรือเปล่าคะ การนอนน้อย เครียดจากการทำงาน เป็นปัจจัยที่ทำให้ประจำเดือนมาช้าด้วยหรือเปล่าคะ?
สวัสดีค่ะ ประจำเดือนคือการหลุดลอกของเยื่อบุผนังมดลูกในแต่ละเดือน เป็นสัญญาณว่าไม่ได้ตั้งครรภ์ รอบเดือนปกติจะอยู่ที่ 22-35 วัน หากมาช้ากว่านี้ถือว่ามาช้าประจำเดือนมาช้ามีสาเหตุได้จาก-การตั้งครรภ์-ความเครียด การพักผ่อนน้อย-โรคไทรอยด์-พังผืดในมดลูกกรณีเคยขูดมดลูก-ความผิดปกติในรังไข่ เช่นมีถุงน้ำในรังไข่สาเหตุที่พบได้บ่อยที่สุดคือการตั้งครรภ์ หากในระหว่างรอบเดือนมีเพศสัมพันธ์ไม่ได้ป้องกัน ควรซื้อชุดตรวจการตั้งครรภ์ทางปัสสาวะมาตรวจเองเบื้องต้น ชุดตรวจการตั้งครรภ์ให้ผลบวกได้ตั้งแต่ 10-14 วันหลังมีการปฏิสนธิ หากตรวจการตั้งครรภ์ด้วยตัวเองแล้วให้ผลลบ ควรไปตรวจยืนยันที่รพ.ค่ะ แพทย์อาจตรวจเลือดดูระดับฮอร์โมนที่สร้างจากรกในหญิงตั้งครรภ์ร่วมกับอัลตราซาวน์หน้าท้องเพื่อยืนยันว่ามีหัวใจเด็กได้สังเกตอาการถ้ามีเลือดออกผิดปกติจากช่องคลอด มีก้อนเลือด เศษเนื้อเยื่อปน และปวดหน่วงท้องน้อย ซึ่งอาจเป็นภาวะแทรกซ้อนของการตั้งครรภ์ ควรรีบไปพบแพทย์